नवंबर में टाटा मोटर्स की वैश्विक बिक्री 35 प्रतिशत बढ़ी  
वाहन कंपनी टाटा मोटर्स ने गुरुवार को कहा कि नवंबर में उसकी वैश्विक बिक्री 35 प्रतिशत बढ़कर 1,08,028 वाहनों की रही।
वाहन कंपनी टाटा मोटर्स ने गुरुवार को कहा कि नवंबर में उसकी वैश्विक बिक्री 35 प्रतिशत बढ़कर 1,08,028 वाहनों की रही।  टाटा मोटर्स ने एक बयान में कहा कि नवंबर में जगुआर लैंड रोवर से लग्जरी ब्रांडों की बिक्री 27 प्रतिशत बढ़कर 29,183 इकाइयों की रही। जहां जगुआर ब्रांड की बिक्री पांच प्रतिशत घटकर 5,315 इकाइयों की रही, वहीं लैंड रोवर की बिक्री 38 प्रतिशत बढ़कर 23,868 इकाइयों की रही।  कंपनी ने कहा कि नवंबर, 2011 में उसके यात्री वाहनों की कुल बिक्री 47 प्रतिशत बढ़कर 58,304 इकाइयों की रही। इस दौरान, वाणिज्यिक वाहनों की बिक्री 24 प्रतिशत बढ़कर 49,724 इकाइयों की रही।